Uyaina Arshad

Saidatul Naseha Uyaina Arshad (lahir 16 November 1992) ialah seorang pengacara, pelakon dan model wanita Malaysia.Norhayati Nordin (12 Ogos 2019). Simpan impian baharu Harian Metro. Dicapai pada 19 September 2019. Memulakan kerjaya awal dalam industri hiburan sebagai pelakon teater, Uyaina telah dinobatkan sebagai juara Pencarian Nona Manis 2015 anjuran TV3 dan terkenal sebagai pengacara Nona (2016-2017) dan Wanita Hari Ini (2017–2025).Mohd Al-Qayum Azizi (2 Ogos 2015). Angkat isu ‘Perkosaan Dalam Rumah Tangga’, Uyaina juara Nona Manis MStar Online. Dicapai pada 19 September 2015.

Kerjaya
Uyaina bergiat aktif sebagai pelakon teater semasa menuntut di universiti dan mula dikenali umum sebagai pemenang Pencarian Nona Manis 2015 anjuran TV3, sekaligus dinobatkan sebagai Juara.Nur Aqidah Azizi (3 Ogos 2015). Uyaina is TV3's Nona Manis champion New Straits Times. Dicapai pada 19 September 2015. Kemudian, beliau telah ditawarkan untuk mengacarakan rancangan Nona dari 2016 hingga 2017 menggantikan Fouziah Gous. Pada tahun 2017, Uyaina telah ditawarkan pula untuk menjadi pengacara rancangan Wanita Hari Ini (WHI) di TV3 bersama Fiza Sabjahan, Hazrena Kassim dan Sugeeta Chandran.

Pada Mei 2018, beliau telah menyertai Pertandingan Puteri Muslimah Asia 2018 yang buat julung kalinya diadakan di Indosiar. Beliau telah muncul sebagai Juara dengan menewaskan 17 peserta lain dari 6 buah negara; Indonesia, Malaysia, Singapura, Turki, Brunei dan Timor Leste.Zaidi Mohamad (11 November 2018). Uyaina cari rezeki di Jakarta Berita Harian. Dicapai pada 26 Disember 2018.

Kerjaya Uyaina mula berkembang bukan sahaja di Malaysia malah di Indonesia setelah dinobatkan sebagai juara Puteri Muslimah Asia. Memiliki lebih 1 juta pengikut di Instagram miliknya, sekaligus menjadi ikon wanita muda yang semakin dikenali ramai.Syahirah Mokhtazar (11 Julai 2019). #Showbiz: TV3 host Uyaina Arshad to helm TV entertainment show in Indonesia New Straits Times. Dicapai pada 19 September 2018. Kerjayanya dalam bidang lakonan bermula dengan menjayakan watak Maryam dalam drama adaptasi novel Lelaki Kiriman Tuhan lakonan Remy Ishak dan Mira Filzah.

Dalam tahun 2020, Uyaina membintangi dua siri drama TV, iaitu Jujurlah Nikahi Aku sebagai Nurin Asyifah, dan Perempuan Tanpa Dosa sebagai Usu Sakinah. Beliau digandingkan bersama Zul Ariffin dalam drama Love Elsa dengan melakonkan watak sebagai Ammara.

Uyaina membuat penampilan sulung di layar lebar menerusi filem Siapa Tutup Lampu? (2021) dengan memegang watak sebagai Azie. Beliau bersama suaminya, Raja Syahiran muncul dengan single "Hingga Akhir Waktu" yang menandakan percubaan sulungnya sebagai penyanyi.

Kehidupan peribadi
Uyaina merupakan anak bongsu daripada empat beradik dan mempunyai dua abang dan seorang kakak. Beliau merupakan pemegang Ijazah Sarjana Muda Undang-Undang di Universiti Malaya (UM).

Bapa beliau, Arshad Ibrahim meninggal dunia di New Zealand pada usia 37 tahun pada 1997 sewaktu menjalankan tugas sebagai pegawai tentera laut ketika beliau baru berusia 5 tahun. Sejak itu, ibunya, Siti Noor Farah Jaafar tidak pernah berkahwin lagi sehingga kini.

Uyaina berkahwin dengan penyanyi dan pelakon, Raja Syahiran Raja Azhanrianshah dengan sekali lafaz pada 20 Disember 2021. Beliau selamat melahirkan bayi lelaki sulungnya pada 8 September 2022, yang diberi nama Raja Urhan. Menurut Uyaina dalam satu perkongsian di Instagram, Urhan memiliki maksud yang cukup baik selain sebutannya hampir sama dengan ibunya.

Abang sulungnya, Mohd Attaful Uzair Arshad meninggal dunia akibat serangan jantung pada 19 Ogos 2022 di usia 35 tahun.

Sekitar tahun 2023, beliau telah mengalami keguguran anak kedua. Pada 17 Mei 2024, beliau selamat melahirkan seorang lagi anak lelaki di Hospital Angkatan Tentera Tuanku Mizan, Kuala Lumpur.

Filemografi

Diskografi
+Single Tajuk Tahun "Hingga Akhir Waktu" 2022

Anugerah dan pencalonan
 Tahun Anugerah Kategori Penerima/Karya tercalon Keputusan 2021 Anugerah Bintang Popular Berita Harian ke-34 Pelakon TV Wanita Popular Dirinya sendiri  Pengacara TV Popular  2023 Anugerah Bintang Popular Berita Harian ke-35  2024 Anugerah Bintang Popular Berita Harian ke-36  2025 Anugerah Bintang Popular Berita Harian ke-37 

Rujukan

Pautan luar





Kategori:Kelahiran 1992
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Pengacara televisyen Malaysia
Kategori:Pengacara wanita Malaysia
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi wanita Malaysia
Kategori:Peragawati Malaysia
Kategori:Alumni Universiti Malaya